Diari Oficial de la Generalitat Valenciana


Sumari del DOGV 6025, del 01-06-2009 (2009/6203)

ORDRE de 27 de maig de 2009, de la Conselleria de Benestar Social, per la qual es regula la convocatòria i les bases que hauran de regir l'adjudicació de places de participació en el programa d'estades de temps lliure per a dones soles o amb filles/s exclusivament a càrrec seu i dones en situació de vulnerabilitat i/o risc d'exclusió social, residents en la Comunitat Valenciana, per a l'any 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6203


Data del document
:   27-05-2009

Organisme emissor
:   Conselleria de Benestar Social

Tipus de document
:   Ordre

Descriptors 

:   * ajuda pública
    * violència
    * seguretat en l'ocupació
    * cooperació administrativa
    * atur de llarga duració
    * administració central
    * oci
    * suport econòmic
    * progenitor no casat
    * dona
    * atur femení

ORDRE de 27 de maig de 2009, de la Conselleria de Benestar Social, per la qual es regula la convocatòria i les bases que hauran de regir l'adjudicació de places de participació en el programa d'estades de temps lliure per a dones soles o amb filles/s exclusivament a càrrec seu i dones en situació de vulnerabilitat i/o risc d'exclusió social, residents en la Comunitat Valenciana, per a l'any 2009. [2009/6203]
La promoció de la igualtat d'oportunitats entre dones i hòmens requerix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe patixen les dones i evitar tots aquells obstacles que impedixen aconseguir una participació equilibrada de les dones i els hòmens en l'àmbit públic i privat.
Per a portar acabe eixes accions es desenvolupen diverses polítiques d'igualtat del Consell.
Per a regular i fer efectiu el principi d'igualtat de dones i hòmens en la Comunitat Valenciana, les Corts van aprovar en data 2 d'abril la Llei 9/2003, de 2 d'abril, de la Generalitat, per a la Igualtat entre Dones i Hòmens.
La Direcció General de la Dona i per la Igualtat de la Conselleria de Benestar Social, és l'òrgan directiu a què li correspon, segons el Decret 161/2008, de 17 d'octubre, del Consell, entre altres funcions, les d'elaborar, promoure i executar les mesures per fer efectiu el dret d'igualtat de tracte i d'oportunitats entre dones i hòmens, en particular per mitjà de l'eliminació de la discriminació de la dona, amb independència de la seua circumstància o condició, en qualssevol dels àmbits de la vida i, singularment, en les esferes política, civil, laboral, econòmica, social i cultural en l'àmbit de la Comunitat Valenciana.
Entre l'Institut de la Dona del Ministeri d'Igualtat i la Conselleria de Benestar Social està prevista la subscripció d'un conveni sobre cooperació en programes i actuacions dirigits específicament a les dones, concretament ambdós parts col·laboraran en la realització de programes dirigits a dones amb càrregues familiars no compartides i en situació de precarietat econòmica i social.
Així, doncs, des de la Direcció General de la Dona i per la Igualtat s'ha de fomentar i posar en marxa la concessió d'ajudes a favor d'este col·lectiu de dones i les seues filles/s, proporcionant a les seues beneficiàries, a més del gaudi d'un període vacacional, la possibilitat de participar en activitats que els permeten augmentar les seues habilitats socials i donar amb això compliment als principis de solidaritat i igualtat que inspiren les polítiques d'igualtat de dones i hòmens, afavorint la integració dels col·lectius més desfavorits i implicant en les dites actuacions les entitats locals de la Comunitat Valenciana.
En virtut d'això i fent ús de les facultats que em conferixen el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social i l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991,
ORDENE
Article 1
La present Ordre establix la convocatòria, així com les bases reguladores destinades a la concessió de places per a participar en el programa d'estades de temps lliure per a dones i les seues filles/s, exclusivament a càrrec seu, i dones amb risc d'exclusió social, residents en la Comunitat Valenciana, per a l'any 2009.
Article 2
Aprovar les bases per les quals es regix esta convocatòria, incloses com a annex I de la present Ordre, i el model de sol·licitud que s'acompanya com a annex II.
Article 3
La concessió de les places sol·licitades que regula la present Ordre de convocatòria és cofinançat per l'Institut de la Dona del Ministeri d'Igualtat i per la Generalitat, a través de la Conselleria de Benestar Social, amb càrrec als pressupostos de l'exercici econòmic 2009.
DISPOSICIONS FINALS
Primera
S'autoritza el subsecretari de la Conselleria de Benestar Social i la directora general de la Dona i per la Igualtat perquè, en l'àmbit de les seues competències, adopten les mesures necessàries per al desplegament i l'aplicació d'esta ordre i dicten, si és el cas, totes les instruccions que siguen necessàries per a la seua execució.
Segona
La present Ordre forma part del Programa de Prioritats Socials per a les Persones i les Famílies 2008-2011, aprovat pel Consell.
Tercera
La present Ordre entrarà en vigor l'endemà de la seua publicació en el Diari Oficial de la Comunitat Valenciana.
Quarta
Esta ordre, que esgota la via administrativa, podrà ser recorreguda potestativament en reposició, o bé directament podrà interposar-se en la seua contra recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller de Benestar Social, en el termini d'un mes comptador des de l'endemà de la seua publicació, d'acord amb el que preveuen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
b) El recurs contenciós administratiu haurà d'interposar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, d'acord amb el que disposen els articles 10 i 46.1 de la Llei 29/1998 de 13 de juliol, Reguladora de la Jurisdicció Contenciosa Administrativa.
Tot això sense perjuí que puga interposar-se qualsevol altre recurs que s'estime pertinent.
València, 27 de maig de 2009
El conseller de Benestar Social i vicepresident tercer del Consell,
JUAN GABRIEL COTINO FERRER
ANNEX I
BASES REGULADORES
Article 1. Objecte
Les presents bases regiran el procés de selecció, en règim de concurrència competitiva, per a la concessió de les ajudes consistents en l'adjudicació de les places per a participar en el programa d'estades de temps lliure per a dones soles o amb filles/s, exclusivament a càrrec seu, i dones en situació de vulnerabilitat i/o risc d'exclusió social, residents en la Comunitat Valenciana.
Article 2. Beneficiàries
1. Podran ser sol·licitants i beneficiàries les dones que complisquen els requisits següents:
1.1. Ser resident en la Comunitat Valenciana.
1.2. En el cas ser residents no comunitàries, disposar de permís de residència.
1.3. Ser dones soles o amb filles/s exclusivament a càrrec seu i trobar-se en situacions de vulnerabilitat i/o risc d'exclusió social, com ara:
a) Dones residents en centres de Servicis Socials Especialitzats Dona dependents de la Conselleria de Benestar Social, gestionats a través de la Direcció General de la Dona i per la Igualtat.
b) Dones que acrediten ser o haver sigut víctimes de violència de gènere.
c) Dones que acrediten carència d'estabilitat social.
d) Dones que acrediten ser desocupades de llarga duració.
1.4. Que la renda del conjunt de la unitat familiar dividida pel nombre de membres que la componguen, no supere el salari mínim interprofessional.
1.5. No patir malaltia que requerisca aïllament i/o que impedisca la convivència normal.
2. També podran ser beneficiàries i/o beneficiaris les filles/s de les dones seleccionades, que siguen menors de catorze anys, podent-se ampliar l'edat en supòsits excepcionals i degudament justificats.
3. En tot cas s'exigixen els següents requisits tant per a les beneficiàries, com per a les seues filles/s:
a) Ser resident en la Comunitat Valenciana.
b) No patir cap malaltia que requerisca aïllament i/o que impedisca la normal convivència.
Article 3. Contingut de la convocatòria
1. La convocatòria consistirà a adjudicar places, entre les dones beneficiàries i les seues filles/s que els acompanyen, en establiments hotelers que prèviament hagen sigut objecte de contractació per part de la Conselleria de Benestar Social.
2. El programa inclou la contractació de les places, les/els monitores/s especialitzades/ts, així com els servicis que les estades comprenen: el transport, l'allotjament, la pensió completa, l'assegurança de viatges i les activitats complementàries.
3. El període de duració de l'estada serà de deu dies, preferiblement a realitzar entre els mesos de juliol i setembre i sempre abans del 30 de novembre de 2009.
Article 4. Sol·licitud, termini i lloc de presentació, documentació i esmena d'errades
1. Sol·licituds:
La sol·licitud es formalitzarà en el model d'instància que figura com a annex II a la present Ordre.
2. Termini presentació:
Les sol·licituds es presentaran en el termini de 15 dies hàbils comptadors des de l'endemà de la publicació de la present Ordre en el Diari Oficial de la Comunitat Valenciana.
3. Documentació:
La sol·licitud haurà d'acompanyar-se de la documentació següent:
a) Fotocòpia compulsada del document d'identitat de la sol·licitant.
b) Les residents no comunitàries, fotocòpia compulsada del Permís de Residència.
c) Fotocòpia compulsada de la cartilla de la Seguretat Social.
d) Fotocòpia compulsada de documentació que acredite que és família monoparental, el llibre de família i, si és el cas, la sentència de separació o divorci.
e) Declaració de l'Impost sobre la Renda de les Persones físiques corresponent a l'exercici de 2007. En cas de no haver de presentar-la, així com en el supòsit en què les circumstàncies econòmiques siguen distintes en el moment de la sol·licitud, s'aportarà certificat de rendes expedit per l'Agència Estatal d'Administració Tributària, o declaració responsable de la situació econòmica de la interessada, acompanyada dels documents acreditatius que la justifiquen (nòmina, rebut de qualsevol tipus de subsidi, targeta de demanda d'ocupació, informe social, etc.).
f) Informe mèdic de l'Agència Valenciana de Salut, referit tant a les dones com als seus fills i/o filles menors que les acompanyaran, on conste que no patixen cap malaltia que requerisca aïllament i/o impedisca la convivència normal.
g) Certificat d'empadronament de la sol·licitant en qualsevol dels municipis de la Comunitat Valenciana.
h) Altra documentació acreditativa de les situacions d'especial necessitat de la interessada, que permeta aplicar els criteris de valoració establits en la convocatòria, com ara informes i certificacions dels Servicis Socials municipals, del personal tècnic o persona responsable del recurs d'acollida dependent de la Direcció General de la Dona i per la Igualtat, informe del Servici Valencià d'Ocupació etc.
4. Lloc de presentació:
Les sol·licituds podran presentar-se en les seus de la Direcció General de la Dona i per la Igualtat, síties al carrer Náquera, núm. 9, 46170-València, al carrer Oscar Esplá, núm. 33-35, 03070-Alacant, i en el carrer Ensenyament, núm. 10, 12775-Castelló, i en la Direcció Territorial de València, ubicada en l'av. Baró de Càrcer núm. 36, 46479-València, així com per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. Esmena d'errades:
Si la sol·licitud no reunira les dades d'identificació de la persona física beneficiària de l'ajuda sol·licitada, o qualsevol altres dels previstos en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà la persona física sol·licitant, perquè, en un termini de deu dies hàbils esmene les faltes o, adjunte els documents preceptius, amb indicació que, si així no ho fera, se li tindrà per desistida en la seua petició, amb resolució prèvia, que haurà de dictar-se en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 5. Òrgan d'avaluació i proposició de resolució
1. Per a la selecció de les sol·licitants beneficiàries es constituirà una Comissió Avaluadora composta per:
a) Presidenta: la directora general de la Dona i per la Igualtat o persona en qui delegue.
b) Vocals:
- El cap del Servici de Promoció i Participació de la Direcció General de la Dona i per la Igualtat, o persona en qui delegue.
- Els/es coordinadors/es de les seus de la Direcció General de la Dona i per la Igualtat d'Alacant i Castelló.
- El cap del Servici de Família, Menor i Adopcions de la Direcció Territorial de València o persona en qui delegue
- Un/a representant de l'Institut de la Dona del Ministeri d'Igualtat.
c) Secretària/o: un/a tècnic/a de l'Àrea de la Dona designat per la Direcció General de la Dona i per la Igualtat.
2. A la vista de la proposta formulada per la Comissió de Valoració, la directora general de la Dona i per la Igualtat, adoptarà les resolucions que corresponguen, que seran motivades i, en tot cas, hauran de quedar acreditats els seus fonaments, de conformitat amb el que establix l'article 25.2 de la Llei 38/2003, de 17 de novembre, General de Subvencions.
Article 6. Criteris de valoració
1. Per a l'adjudicació de les places s'aplicaran els criteris següents:
a) Nombre de filles/s a càrrec exclusiu de la sol·licitant:
- amb quatre o més filles/s: 3 punts.
- entre dos i tres filles/s, 2 punts.
- amb un/una fill/a: 1 punt.
- sense filles/s: 0 punts.
b) Quantia dels ingressos:
- Renda del conjunt de la unitat familiar, dividida pel nombre de membres que la componen, inferior o igual al 40% del SMI, en el seu còmput mensual, exclosa la part proporcional de les dos pagues extraordinàries: 4 punts;
- Renda del conjunt de la unitat familiar, dividida pel nombre de membres que la componen, inferior o igual al 60% del SMI, en el seu còmput mensual, exclosa la part proporcional de les dos pagues extraordinàries: 3 punts;
- Renda del conjunt de la unitat familiar, dividida pel nombre de membres que la componen, inferior o igual al 80% del SMI, en el seu còmput mensual, exclosa la part proporcional de les dos pagues extraordinàries: 2 punts.
- Renda del conjunt de la unitat familiar, dividida pel nombre de membres que la componen, inferior o igual al 90% del SMI, en el seu còmput mensual, exclosa la part proporcional de les dos pagues extraordinàries: 1 punt.
c) Situacions d'especial necessitat:
- Que estiguen residint en centres de Servicis Socials Especialitzats Dona per a dones o centre semblant: 4 punts.
- Que acrediten ser o haver sigut víctimes de violència de gènere en els tres últims anys: 4 punts.
- Que acrediten carència d'estabilitat social en els tres últims anys: 2 punts.
- Que acrediten ser desocupades de llarga duració (més d'un any): 2 punts.
- Que no hagen disfrutat d'este programa o altres de similars: 3 punts.
Només es consideraran els mèrits que hagen sigut prou acreditats per mitjà dels informes socials o altres pertinents
Article 7. Resolucions
1. Les resolucions es dictaran i es notificaran a les persones adjudicatàries, titulars i suplents, d'acord amb el que establix l'article 9 d'esta ordre, en el termini màxim d'un mes comptador des de la finalització del termini de presentació de sol·licituds i esgotaran la via administrativa. En la seua contra es podra interposar, potestativament, recurs de reposició d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé directament recurs contenciós administratiu en la forma, el termini i les condicions que determina la Llei 29/1998, de 13 de juliol, Reguladora de la Jurisdicció Contenciosa Administrativa.
2. Transcorregut el termini màxim establit, sense que s'haja dictat i notificat resolució expressa, es podrà entendre desestimada la sol·licitud, d'acord amb el que disposa l'article 25.5 de la Llei 38/2003, de 17 de novembre, General de Subvencions.
3. Les sol·licituds concedides es notificaran directament a les interessades en els termes i amb els efectes que regula l'article 9 de la present Ordre, d'acord amb el que disposa l'article 18.3 d) de l'esmentada Llei 38/2003.
4. La concessió de la sol·licitud formulada a l'empara de la present convocatòria no comporta cap obligació per part de la Direcció General de la Dona i per la Igualtat, ni de la Conselleria de Benestar Social, de concedir ajudes en posteriors exercicis econòmics per a activitats semblants.
Article 8. Modificació de resolucions
D'acord amb el que preveu l'article 19.4 de la Llei 38/2003, de 17 de novembre, General de Subvencions, tota alteració de les condicions tingudes en compte per a la concessió de l'ajuda, podrà donar lloc a la modificació de la resolució de concessió.
Article 9. Notificació
1. A les beneficiàries se'ls farà entrega d'una notificació justificativa de l'atorgament de la plaça sol·licitada per a ella i les seues filles/s, en què figurarà el període de duració de l'estada i les dates en què se'n gaudirà.
2. La notificació serà feta per la Direcció General de la Dona i per la Igualtat a través de les seus territorials i la beneficiària haurà de comunicar, en el termini de tres dies, la seua acceptació o renúncia a la plaça concedida.
3. El lloc d'eixida i el de destinació hotelera es comunicaran directament a la interessada amb l'antelació suficient des de les seus territorials de la Direcció General de la Dona i per la Igualtat.
Article 10. Forma de fer efectiu l'atorgament de plaça
1. La concessió d'una plaça en el programa de referència es farà efectiva a cada dona beneficiària per mitjà de la prestació del servici de trasllat, estada i allotjament hoteler, pensió completa i activitats complementàries, descrit en l'article 3 de la present Ordre.
2. Este servici complet finalitzarà una vegada concloga el període d'estada en l'establiment hoteler que se li assigne a la beneficiària, o si és el cas, en el moment en què, per causa sobrevinguda, la dona beneficiària torne a la seua localitat d'origen abans d'haver esgotat el període d'estada.
Article 11. Renúncia de les dones beneficiàries
1. La renúncia a la plaça o places adjudicades, per part de les beneficiàries titulars, haurà de ser comunicada, almenys, amb set dies d'antelació al dia de començament de l'estada, en les respectives seus territorials de la Direcció General de la Dona i per la Igualtat.
2. La plaça o places vacants, resultants de les renúncies que es produïsquen, podran ser ocupades per les següents beneficiàries de la llista de suplents que, a estos efectes s'haurà elaborat, que hauran d'acceptar o rebutjar l'atorgament de la plaça tenint en compte que si estes beneficiàries tingueren més filles/s que la titular de la plaça, només podran participar en el programa ocupant les places que queden disponibles.
Article 12. Obligacions de les dones beneficiàries
Les dones beneficiàries, a més de les obligacions previstes en l'article 14 de la Llei 38/2003, de 17 de novembre, General de Subvencions, hauran de:
1. Realitzar l'activitat per a la qual han sol·licitat ajuda i se'ls ha concedit (estada en l'establiment hoteler que es designe, en règim de pensió completa i amb participació en les activitats complementàries i d'oci grupals que es programen).
2. Acceptar les normes de convivència i les recomanacions que els siguen fetes des de la Direcció General de la Dona i per la Igualtat, els servicis territorials o el personal tècnic d'acompanyament que a estos efectes es designe.
3. Comunicar a la Direcció General de la Dona i per la Igualtat, l'obtenció, per part de les beneficiàries, d'altres ajudes o la concessió d'altres sol·licituds formulades per elles i destinades a la mateixa finalitat.
Article 13. Incompatibilitat de l'ajuda
1. L'atorgament de la plaça sol·licitada resulta incompatible amb qualsevol altra que puguen obtindre les sol·licitants per a la realització del mateix tipus d'activitat per a la qual se'ls concedix.
2. En el cas que la persona beneficiària obtinguera una altra plaça destinada a la mateixa finalitat, procedent de qualsevol administració o de ens públics o privats, nacionals, de la Unió Europea o d'organismes internacionals, per al mateix objecte, la Direcció General de la Dona i per la Igualtat iniciarà el corresponent expedient sancionador, excloent-la en tot cas de la participació en el vigent programa d'estades, i, si és el cas, de reintegrament en els supòsits previstos en l'article 37 de la Llei 38/2003, de 17 de novembre, General de Subvencions.
Article 14. Causes de reintegrament
Escaurà la devolució íntegra dels imports que resulten de considerar els costos dels servicis percebuts, quan s'haguera obtingut l'ajuda sense reunir els requisits exigits per a la seua concessió, o falsejant o ocultant les fetes o dades que hagueren impedit la seua concessió.
Article 15. Règim sancionador
1. Les beneficiàries quedaran subjectes al règim sancionador que sobre infraccions administratives en matèria de subvencions establix el títol IV de la Llei 38/2003, de 17 de novembre, General de Subvencions. Així mateix, quedaran sotmeses al que disposa el títol IX de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en el Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
2. En supòsits de greu incompliment de les obligacions, els/les monitors/es, amb l'autorització prèvia de la Direcció General de la Dona i per la Igualtat, ordenaran l'abandó de l'estada de la beneficiària incomplidora.
Article 16. Normativa supletòria
En allò no previst en la present Ordre s'aplicarà supletòriament el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de la Llei General de Subvencions i la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
Article 17. Innecessarietat de notificació a la Comissió Europea
D'acord amb el Decret 147/2007, de 7 de setembre, del Consell, les ajudes concedides en virtut d'esta ordre no necessiten ser notificades a la Comissió Europea, per no reunir tots els requisits de l'apartat u de l'article 87 del Tractat CE, atés que les beneficiàries són persones físiques que no exercixen activitat econòmica.